Document ID: 32005R0046

UREDBA KOMISIJE (ES) št. 46/2005
z dne 13. januarja 2005
o razveljavitvi Uredbe (ES) št. 1282/2001 glede skrajnega roka za predložitev prijav pridelka in proizvodnje za tržno leto 2004/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 73 Uredbe,
ob upoštevanju naslednjega:
(1)
Uredba Komisije (ES) št. 1282/2001 (2) določa, naj proizvajalci predložijo prijave pridelka in proizvodnje najkasneje do 10. decembra za pravočasno obveščenost o količini proizvodnje vina Skupnosti.
(2)
V eni od držav članic je prišlo do tehnične motnje v centralnem informacijskem sistemu nekaj dni pred omenjenim datumom. Proizvajalci nimajo več dostopa do tega sistema in zato svojih prijav ne morejo vnesti do določenega datuma.
(3)
Za rešitev tega položaja, ki je izven pristojnosti proizvajalcev, in med čakanjem na ponoven nemoten zagon centralnega informacijskega sistema, je treba proizvajalcem odobriti dodaten rok za predložitev prijav pridelka in proizvodnje.
(4)
Ukrepi, predvideni s to uredbo, so v skladu z mnenjem Upravljalnega odbora za vino -
SPREJELA NASLEDNJO UREDBO:
Člen 1
Z odstopanjem od člena 11(1) Uredbe (ES) št. 1282/2001 se prijave iz členov 2 in 4 te uredbe za tržno leto 2004/2005 lahko predložijo do 15. januarja 2005.
Člen 2
Ta uredba začne veljati na dan objave v Uradnem listu Evropske unije.
Uporablja se od 10. decembra 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. januarja 2005

Labels: 12
15
6